Man vas oor ‘Geseënde Kersfees’-rooftogDavid Oliver (Foto: Colorado Springs-polisie/Twitter) David Oliver (65), van Colorado in die VSA, is in hegtenis geneem ná ŉ rooftog Maandag by ŉ bank in Colorado Springs. Die polisie het gesê die verdagte het gedreig om ŉ vuurwapen te gebruik voor hy met ŉ onbekende bedrag gevlug het. ŉ Ooggetuie het aan die plaaslike uitsaaier KKTV gesê die rower het buite die bank, ná die rooftog, die geld in die lug gegooi en geskree “Geseënde Kersfees!” Omstanders het glo die geld aan die bank teruggegee nadat hulle dit opgetel het. Duisende dollar word egter steeds vermis, berig die Denver Post. Polisiebeamptes het reageer op die rooftog en die man opgespoor waar hy buite ŉ nabygeleë koffiewinkel sit. Hy is “sonder voorval” in hegtenis geneem. Die Colorado Springs-polisie het ŉ foto van die verdagte op sy Twitterblad gedeel.